CELEX: 31985D0025
Language: el
Date: 1984-12-05 00:00:00
Title: 85/25/ΕΟΚ: Απόφαση της Επιτροπής της 5ης Δεκεμβρίου 1984 σχετικά με την εφαρμογή της μεταρρύθμισης των γεωργικών διαρθρώσεων στη Γαλλία, σύμφωνα με τις οδηγίες του Συμβουλίου 72/159/ΕΟΚ και 75/268/ΕΟΚ (Το κείμενο στη γαλλική γλώσσα είναι το μόνο αυθεντικό)

Avis juridique important

|

31985D0025

85/25/ΕΟΚ: Απόφαση της Επιτροπής της 5ης Δεκεμβρίου 1984 σχετικά με την εφαρμογή της μεταρρύθμισης των γεωργικών διαρθρώσεων στη Γαλλία, σύμφωνα με τις οδηγίες του Συμβουλίου 72/159/ΕΟΚ και 75/268/ΕΟΚ (Το κείμενο στη γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 013 της 16/01/1985 σ. 0023 - 0024

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 5ης Δεκεμβρίου 1984  σχετικά με την εφαρμογή της μεταρρύθμισης των γεωργικών διαρθρώσεων στη Γαλλία, σύμφωνα με τις οδηγίες του Συμβουλίου 72/159/ΕΟΚ και 75/268/ΕΟΚ  (Το κείμενο στη γαλλική γλώσσα είναι το μόνο αυθεντικό)  (85/25/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/159/ΕΟΚ του Συμβουλίου της 17ης Απριλίου 1972 σχετικά με τον εκσυγχρονισμό των γεωργικών εκμεταλεύσεων(1), όπως τροποποιήθηκε τελευταία από την οδηγία 84/513/ΕΟΚ (2), και ιδίως το άρθρο 18 παράγραφος 3,  την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες περιοχές (3), όπως τροποποιήθηκε τελευταία από την οδηγία 82/786/ΕΟΚ (4), και ιδίως το άρθρο 13,  Εκτιμώντας:  ότι η γαλλική κυβέρνηση ανακοίνωσε, σύμφωνα με το άρθρο 17 παράγραφος 4 της οδηγίας 72/159/ΕΟΚ, τις ακόλουθες κανονιστικές και διοικητικές διατάξεις:  - διάταγμα αριθ. 83-442 της 1ης Ιουνίου 1983 σχετικά με τον εκσυγχρονισμό των γεωργικών εκμεταλλεύσεων,  - υπουργικό διάταγμα της 1ης Ιουνίου 1983 σχετικά με το επαγγελματικό γεωργικό δυναμικό,  - υπουργικό διάταγμα της 1ης Ιουνίου 1983 σχετικά με το επιτόκιο ορισμένων ειδικών δανείων και ταμείων αμοιβαίας γεωργικής πίστης για τον εκσυγχρονισμό,  - υπουργικό διάταγμα της 1ης Ιουνίου 1983 για τα ποσά και τις οροφές των ενισχύσεων,  - υπουργικό διάταγμα της 1ης Ιουνίου 1983 σχετικά με το επιχορηγούμενο δάνειο,  - εγκύκλιο DIAME/SSME/N83 της 15ης Ιουνίου 1983 σχετικά με τα σχέδια ανάπτυξης,  - εγκύκλιο DIAME/SSME/C83 σχετικά με τις ενισχύσεις των επενδύσεων για τον εκσυγχρονισμό των γεωργικών εκμεταλλεύσεων, σχεδίων ανάπτυξης, άλλων ενισχύσεων για τον εκσυγχρονισμό,  - εγκύκλιο DIAME/SSME/C83 αριθ. 5016 της 10ης Ιουνίου 1983 σχετικά με την ενίσχυση για τα κτίρια των εκτροφείων,  - φάκελοι χοιροειδών,  - εγκύκλιο DIAME αριθ. 5006 της 9ης Φεβρουαρίου 1982 σχετικά με τις ενισχύσεις για τις επενδύσεις στις εκμεταλλεύσεις - κατάσταση των GAEC·  ότι, σύμφωνα με τους όρους του άρθρου 18 παράγραφος 3 της οδηγίας 72/159/ΕΟΚ και το άρθρο 13 της οδηγίας 75/268/ΕΟΚ, η Επιτροπή πρέπει να αποφασίσει εάν οι διατάξεις που αφορούν την εφαρμογή της οδηγίας 72/159/ΕΟΚ και τους τίτλους ΙΙΙ και IV της οδηγίας 75/268/ΕΟΚ που εφαρμόζονται στη Γαλλία, συνεχίζουν, λαμβανομένων υπόψη των προαναφερομένων κανονιστικών και διοικητικών διατάξεων, να πληρούν τους όρους χρηματοδοτικής συμμετοχής της Κοινότητας·  ότι οι προαναφερόμενες κανονιστικές και διοικητικές διατάξεις ανταποκρίνονται στους όρους των οδηγιών 72/159/ΕΟΚ και 75/268/ΕΟΚ, καθώς και στους όρους των κανονισμών του Συμβουλίου (ΕΟΚ) αριθ. 1945/81 (5) και (ΕΟΚ) αριθ. 1946/81 (6) της 30ής Ιουνίου 1981 οι οποίοι αφορούν περιορισμούς στις ενισχύσεις των επενδύσεων στον τομέα του χοιρινού κρέατος και στον τομέα της γαλακτοπαραγωγής, εκτός από αυτές που προβλέπονται στην εγκύκλιο DIAME αριθ. 5006 της 9ης Φεβρουαρίου 1982 σχετικά με τον πολλαπλασιασμό των οροφών που καθορίζονται από τους κανονισμούς (ΕΟΚ) αριθ. 1945/81 και (ΕΟΚ) αριθ. 1946/81, εφόσον αφορούν τις ομάδες γεωργικών εκμεταλλεύσεων από κοινού (GAEC) που δημιουργήθηκαν από μία μόνο εκμετάλλευση·  ότι, εντούτοις, η διαπίστωση αυτή δεν δικαιολογεί τη λήψη αρνητικής απόφασης όσον αφορά τα διάφορα προβλεπόμενα μέτρα·  ότι ζητήθηκε η γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων για τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις που αφορούν την εφαρμογή της οδηγίας 72/159/ΕΟΚ και των τίτλων ΙΙΙ και IV της οδηγίας 75/268/ΕΟΚ που ισχύει στη Γαλλία, πληρούν, λαμβανομένων υπόψη των κανονιστικών και ρυθμιστικών διατάξεων που αναφέρονται στις εκτιμήσεις, τους όρους χρηματοδοτικής συμμετοχής της Κοινότητας σύμφωνα με το άρθρο 15 της οδηγίας 72/159/ΕΟΚ, εκτός από τις διατάξεις της εγκυκλίου DIAME αριθ. 5006 της 9ης Φεβρουαρίου 1982 σχετικά με την παραγωγή γάλακτος και χοιρείου κρέατος, στο μέτρο που η εγκύκλιος αφορά τις ομάδες γεωργικών εκμεταλλεύσεων από κοινού που δημιουργήθηκαν από μία μόνο εκμετάλλευση.  Άρθρο 2  Η παρούσα απόφαση απευθύνεται στη Γαλλική Δημοκρατία.  Βρυξέλλες, 5 Δεκεμβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 285 της 30. 10. 1984, σ. 13.  (3) ΕΕ αριθ. L 128 της 19. 5. 1975, σ. 1.  (4) ΕΕ αριθ. L 327 της 24. 11. 1982, σ. 19.  (5) ΕΕ αριθ. L 197 της 20. 7. 1981, σ. 31.  (6) ΕΕ αριθ. L 197 της 20. 7. 1981, σ. 32.